ИЗВЕШТАЈ

О РЕЗУЛТАТИМА II. КОНКУРСА ЗА ДОДЕЛУ СРЕДСТАВА БУЏЕТСКОГ ФОНДА ЗА ШУМЕ ЗА 2016. ГОДИНУ

*(„Службени гласник РСˮ**број 53/16 од 7.6.2016.)*

I.

Конкурс је расписан на основу Уредбе о утврђивању Годишњег програма коришћења средстава Буџетског фонда за шуме Републике Србије у 2016. години („Службени гласник РСˮ, број 29/16).

Решењем в.д. директора Управе за шуме образована је комисија за преглед програма и пројеката достављених на Конкурс, која је сачинила записник о извршеном стручном прегледу и бодовању програма и пројеката, са предлогом за уговарање, као и разлозима због којих се поједини програми и пројекти не предлажу за уговарање.

II.

На основу достављеног записника комисије, предложени су за уговарање следећи програми/пројекти:

За тачку 1. Конкурса - Развојно-истраживачки рад: „Програм активности за подршку реализацији пројекта *Имплементација иновативног планирања газдовања шумама уз поштовање економских, еколошких и социјалних аспеката у Србији*ˮ:

|  |  |  |  |  |
| --- | --- | --- | --- | --- |
| Ред. бр. | Подносилац пријаве | Назив пројекта | Предложени износза уговарање | Напомена |
| 1. | Шумарски факултет Београд | „Програм активности за подршку реализацији пројекта *Имплементација иновативног планирања газдовања шумама уз поштовање економских, еколошких и социјалних аспеката у Србији*ˮ | 4.996.530,00 | Износ за 2016. годину, уговор на 12 месеци. |

За тачку 2. Конкурса - Остали планови и пројекти у складу са стратегијом развоја шумарства Србије:

|  |  |  |  |  |
| --- | --- | --- | --- | --- |
| Ред. бр. | Подносилац пријаве | Назив пројекта | Предложени износза уговарање | Напомена |
|  | ЈП „Србијашумеˮ | „Технолошко опремање експериментално производног расадника у Пожегиˮ | 299.952,00 | Предложено финансирање само система за засену. У ранијем периоду већ финансирана набавка контејнера и рамова. |
|  | ЈП „Србијашумеˮ | Унапређење начина евиденције, праћења и контроле производње дрвних сортимената у ЈП „Србијашумеˮ - III фаза реализације пројекта | 3.200.000,00 | Предлог за субвенционисање набавке рачунара (ПДА уређаја) и штампача. |
|  | Шумарски факултет Београд | „Дефинисање таксономског статуса букве у Србијиˮ | 1.200.000,00 | Прихваћени трошкови:Укупно **2.358.398** дин за 12 месеци. У 2016. години 1.200.000,00 дин. |
|  | Институт за шумарство Београд | „Значај и предности употребе генетски квалитетног семенаˮ | 399.000,00 | Прихваћен у целости. |
|  | Институт за шумарство Београд | „Утврђивање региона провенијенције и унапређење производње репроматеријала сладуна (Quercus frainetto Ten.) у Србијиˮ | 855.000,00 | Не предлаже се издвајање региона провенијенције, већ само семенских састојина сладуна - кориговати евиденциони лист |
|  | У К У П Н О: | **5.944.952,00** |  |

III.

Пројекти су бодовани у складу са критеријумима утврђеним у тачки VII. Конкурса. За уговарање су предложени пројекти чија укупна просечна оцена прелази 3,00 по задатим критеријумима, односно за тачку 1. Конкурса пројекат који је имао већи број бодова.

Није предложен за уговарање пројекат са темом „Израда карте ризика од ерозије и бујичних поплава на подручју југоисточне Србије на основу карактеристика отицања у шумским екосистемимаˮ, јер се сличан пројекат већ финансира из средстава Буџетског фонда за шуме РС, а делом је тема обухваћена пројектом који се уговара под тачком 1. Конкурса.

Предложени износи за уговарање су мањи у односу на тражена средства у складу са реалним потребама, роковима за извршење радова, расположивим средствима буџета, као и у односу на већ финансиране активности из средстава буџета.

УПРАВА ЗА ШУМЕ